આ બનાવની વિગત એવી છે કે અમદાવાદની એક પરણિત મહિલા તેના પ્રેમી સાથે અમદાવાદથી બસ માં ડીસા આવી હતી અને રાત્રે ત્રણ વાગ્યે ડીસાના બસ સ્ટેન્ડમાં ઉતર્યા બાદ બસ સ્ટેન્ડમાં બાંકડા ઉપર બંને ઊંઘ્યા હતા ત્યાર બાદ વહેલી સવારે સાડા પાંચ વાગ્યાની આસપાસ બે હોમગાર્ડ ના જવાનો અને એક ચા ની લારી વાળો એમ ૩ જણા આ મહિલા અને તેના પ્રેમી પાસે આવ્યા હતા અને બંનેને ડરાવી ધમકાવી તમને પોલીસ સ્ટેશન લઇ જવાના છે તેમ કહી આ ત્રણેય જણા મહિલા અને તેના પ્રેમીને નવા બસ સ્ટેન્ડના કોમ્પ્લેકસના ધાબા ઉપર લઇ ગયા હતા અને ત્યાં એક હોમગાર્ડના જવાને મહિલાના પ્રેમીને પકડી રાખ્યો હતો જ્યારે બીજા હોમગાર્ડના જવાને અને ચાના કીટલીવાળાએ વારાફ્રથી આ મહિલા ઉપર બળજબરીથી દુષ્કર્મ આચર્યું હતું બાદમાં આ બનાવની જાણ આસપાસમાં લોકોને થતાં લોકોના ટોળેટોળા એકત્ર થઇ ગયા હતા અને આ અંગે પોલીસને જાણ કરાતા ઉતર પોલીસ મથકના પી. આઇ જે વાય ચૌહાણ પણ પોતાની ટીમ સાથે ઘટના સ્થળે પહોંચી ગયા હતા અને આ સમગ્ર બનાવ મામલે મહિલાની ફ્રિયાદ નોંધી પોલીસે દુષ્કર્મ આચરનાર અને મદદગારી કરનાર બે હોમગાર્ડના જવાનો અને ચાની કીટલીવાળાની અટકાયત કરી છે અને તેમને કોર્ટમાં રજૂ કરી રિમાન્ડ મેળવવાની તજવીજ હાથ ધરી છે.